มีอาการคันหัวนมค่ะ คันเป็นเวลาแต่ไม่มีอะไรผิดปกติค่ะมีแค่คันๆ มักเป็นช่วงอาบน้ำแล้วก็หลังอาบน้ำค่ะ คันด้านช้ายด้านเดียวค่ะ เกี่ยวกับอะไรค่ะคุณ
สวัสดีค่ะ อาการคันที่หัวนม อาจเกิดจาก1. ผิวแห้ง อาจเกิดจากการอาบน้ำร้อน ฟอกสบู่หรือครีมอาบน้ำมากไป ใช้แอลกอออล์หรือครีมหรือน้ำหอมที่มีแอลกอออล์ผสมทามากไป เป็นต้น2. การแพ้ระคายเคือง โดยมักเกิดเป็นผื่นแดงร่วมด้วย3. ผิวหนังติดเชื้อรา เช่น โรคกลาก แต่จะเห็นเป็นปื้นสีแดง มีขุย สะเก็ดน้ำเหลืองกรังร่วมด้วย4. โรคหิด มักพบตามง่ามนิ้วมือ ข้อมือ ข้อศอก แต่ก็อาจะพบได้ที่บริเวณสะดือ ท้อง ก้น หัวนม มักเห็นตุ่มนูนแดงหรือตุ่มน้ำใสร่วมด้วย5. มะเร็งเต้านมชนิดหนึ่งชื่อ Paget disease of the nipple ซึ่งนอกจากอาการคัน มักมีผื่นหรือสะเก็ดให้เห็น และมักพบในผู้หญิงวัยกลางคนขึ้นไป หากอายุน้อยก็ไม่น่าใช่ค่ะในเบื้องต้นให้หลีกเลี่ยงการเกา หลีกเลี่ยงการทาโลชั่นและน้ำหอมต่างๆ ที่เต้านม หลีกเลี่ยงการอาบน้ำร้อนหรือแช่ในน้ำร้อน ไม่ควรฟอกถูสบู่รุนแรงบริเวณหัวนม เลือกใช้สบู่ที่อ่อนโยนต่อผิว เป็นต้น หากอาการคันไม่หายไป ก็ควรไปพบแพทย์เพื่อตรวจค่ะ